jIO
 
న్యూఢిల్లీ: జియో రాకతో కాల్స్‌ స్వరూపమే మారిపోయింది.ఒకప్పుడు వినియోగదారులు నిముషాలు,ఆ తరువాత క్షణాలు లెక్కపెట్టుకుని మరీ కాల్స్‌ చేసుకునేవారు.కొందరైతే మిస్డ్‌ కాల్స్‌ ఇచ్చేవారు.జియో రాకతో ఆ పరిస్థితి మారిపోయింది.అపరిమిత  కాల్స్‌ ఇస్తుండటంతో మిస్ట్‌ కాల్స్‌ బెడద ఒక విధంగా తప్పిందనే చెప్పాలి.అయితే ఇప్పుడు అపరిమిత కాల్స్‌కు జియో కొత్త పరిమితి పెట్టింది. ఆ పరిమితి దాటితే ఆ రోజంతా ఫోన్‌ చేసుకునే వీలు లేకుండా చేస్తుంది.జియోలో నెలవారీ ప్యాక్‌ ఏది వేసుకున్నా అపరిమిత వాయిస్‌కాల్స్‌ చేసుకునే సదుపాయం ఉన్న సంగతి తెల సిందే.దీనిపై పరిమితి విధించినట్లు తెలుస్తుంది.ఒక వినియోగదారుడు ఒక కాల్‌ను ఐదు గంటలకు మించి కొనసాగించే వీలు లేకుండాచేసింది.ఒకవేళ అలా చేస్తే కాల్‌కట్‌ అవడంతో పాటు ఆ రోజంతా మరో కాల్‌ చేసుకునే వీలుండదు.సేవలను కొందరు దుర్వినియోగం చేస్తున్న నేపథ్యంలో జియో ఈ నిర్ణయం తీసుకుందని తెలుస్తుంది.అయితే ఒకే కాల్‌ కాకుండా వేరు వేరు కాల్స్‌ చేసుకున వారికి మాత్రం ఎలాంటి  పరిమితి నిబంధన వర్తించదు.మరోవైపుట్రా§్‌ు ఆదేశాల మేరకు జియో ఈ విధంగా చేస్తుందని నిపుణులు పేర్కొంటున్నారు.ఇదేం కొత్తగా పెట్టిన  నిబంధనల కాదని మొదటి నుంచి అమలవుతుందని పేర్కొంటున్నారు.ఇటీవల కాలంలో కొంతమంది వినియోగదారులకు ఈ తరహా ఇబ్బందులు  ఎదురుకావడంతో విషయం వెలుగులోకి వచ్చింది.మరోవైపు జియోకు పోటీగా ఎయిర్‌టెల్‌,ఇండియా వంటి సంస్థలు కూడా అపరిమిత కాల్స్‌ ఇస్తున్నప్పటికి రోజుకింత వారానికింత అంటూ పరిమితులు విధిస్తున్నాయి.జియోలో మాత్రం అలాంటి పరిమితి లేకపోవడం గమనార్హం.